En 1516 Montenegro permaneixió como principato independient con un status especial baixo una teorica sobiranía de l'Imperio Otomán, que encara reivindicó dica o Congreso de Berlín de 1878. Qui en realidat tenió o poder en o Montenegro independient estioron os principes-bispes de Cetinje. A teocracia d'os principes-bispes creyó una fuerte identidat rechional en Montenegro, encara que os montenegrins d'ixos tiempos continaban percibindo-sen ellos mesmos como serbos. Manimenos en estos tiempos que o centro politico serbio yera en o Norte encomenzó a formación d'una identidat montenegrina deseparada d'a identidat serbisca cheneral. Danilo Petrović Njegoš establió relacions con Rusia en 1711 en ixas envueltas de Per o Gran, lo que li permitió recibir-ne aduyas.